Mysen kirke

Mysen kirke er en langkirke fra 1903 i Indre Østfold kommune i Viken fylke. Den er en del av Den norske kirke og er prostikirke i Østre Borgesyssel prosti i Borg bispedømme.

Kirken er tegnet av arkitekt Hjalmar Welhaven, og er inspirert av stavkirkearkitekturen. Altertavlen er av maleren August Eiebakke, og viser en Kristusfigur med bakgrunn fra utsikten fra Monaryggen.

Byggverket er i tre og har 350 plasser. Anton Hamil Mysen og frue gav tomten i gave og bekostet kirkebygget. Han var da ordfører i Mysen bygningskommune og eier av nordre Mysen gård.

Eksterne lenker 
 Norges kirker: Mysen kirke
 Om Mysen kirke fra Den norske kirke
 

Kirker i Indre Østfold
Kulturminner i Indre Østfold
Kirker i Østre Borgesyssel prosti
Norske kirker fra 1903
Hjalmar Welhaven
Langkirker i Borg bispedømme